JKW-KABUM-21-ZHA-001-042-wylie
rdo rje mkha' 'gro'i sbyin sreg shin tu bsdus pa/ rdo rje mkha' 'gro'i sbyin sreg shin tu bsdus pa bzhugs so/__/oM swasti/__sdig ltung sbyong ba la mchog tu bsngags pa za byed rdo rje mkha' 'gro'i sbyin sreg shin tu bsdus pa ni/__me thab dngos sam ma 'byor na sol mes kyang rung zhing /__de'i mdun du til ji ltar rigs pa bcas 'du bya/__skyabs sems sngon du 'gro bas/__swa b+hA was sbyangs/__stong pa'i ngang las zhi ba'i thab/__/mtshan rdzogs me phung 'bar ba'i dbus/__/pad nyi'i steng du hU~M sngon po/__/yongs gyur rdo rje mkha' 'gro mthing /__/phyag gnyis mthe'u chung 'khyud pa'i rgyas/__/rdo rje dril bu thugs kar bsnol/__/spyan gsum zhal gdangs mche ba gtsigs/__/thod skam lnga yis dbu la brgyan/__/rlon pa lnga bcu'i do shal dang /__/stag gi pags pa'i sham thabs 'phyang /__/zhabs gnyis g.yon brkyang stabs kyis 'gying /__/mi bskyod rigs kyi cod pan can/__/dam tshig ye shes dbyer med gyur/__/rang gi rkang mthil ya~M las rlung /__/lte bar gtum mo'i ye shes me/__/snying gar sdig pa'i sa bon ba~M/__/de la tshe rabs sdig ltung 'dus/__/rlung gis me bskyod snying ga'i ba~M/__/sdig pa'i rnam pas sna nas thon/__/til la thim pas khro bo'i zhal/__/phul bas sdig ltung kun sbyangs gyur/__/ces gsal btab la/__oM badz+ra DA ka kha kha khA hi khA hi sarba pa pa~M da ha na b+hasmiM ku ru swA hA/__zhes til rdzogs pa'i bar du phul mthar/__/bcom ldan rdo rje mkha' 'gro yis/__/bdag dang mtha' yas sems can gyi/__/sdig sgrib nyes ltung tshogs rnams kun/__/yongs su byang zhing dag mdzad gsol/__/ces gsol zhing sna bug g.yon nas rlung nang du rngubs pa dang lhan cig khro bo rang la thim par bsams la bsngo smon bya/__thal ba gtsang sar dor ro/___/___!_'di'i sgo nas gzhan don byed na/__tshe ldan sdig pa sbyong ba ni/__bsgrub bya mdun du 'khod pa'i mdun me dang /__til bsham/__skyabs sems sngon du 'gro bas/__rnal 'byor bla med kyi lha gang yang rung ba'i bdag bskyed mdor bsdus su bya ba'am/__rang nyid skad cig gis dpal rdo rje sems pa'i skur gyur par bsam/__me thab swa b+hA bas stong par sbyangs/__stong pa'i ngang las sogs nas/__khro bo rang la thim par bsam pa'i bar gong ltar la/__rang gi rkang mthil zhes bar/__bsgrub bya'i zhes bsgyur ba ma gtogs 'dra/__mjug tu bsngo smon dang mdo rgyud las byung ba'i bkra shis kyi tshigs su bcad pa brjod cing me tog gi char dbab/__bsgrub bya rang gnas su btang ngo /__/tshe 'das rjes su 'dzin na/__byang bu'i mdun du me dang /__til 'du bya/__skyabs sems dang /__bdag gi rnal 'byor rgyas bsdus gang rigs sngon du 'gro bas/__dmigs bya bskyed bstim bya/__sbyong ba rgyas pa'am/__rang gi thugs ka nas spros pa'i khro bo'i tshogs kyis bgegs rnams rgyangs ring du bskrad par bsam la drag sngags bzla/__gu gul gyis bdug__/yungs kar gyis brab/__de nas me thab bskyed pa nas bzung /__khro bo rang la thim pa'i bar gong ltar/__rang nyid ces par tshe 'das zhes bsgyur/__gang ser ma lta bu'i shis brjod dang /__phyag 'tshal skyabs 'gro/__tshe 'das skad cig gis dpal rdo rje sems dpa'i skur gyur par bsams la 'dod yon bsngo/__byang bu bsreg pa lam sbyang bstan sogs spyi ltar sbyar bas rung ngo /__/zhes pa'ang many+dzu g+ho Shas bris pa dge__/sarba mang+ga laM/__dge'o/__dge'o/__dge'o//__//
Debug data: